Evel-just ez eus bet graet ul labour dispar gant troourien Mozilla, dam soñj emañ a-du an holl gant an dra-se...   Met dedennus eo ivez tabutal war an  termennoù da implij, hag eskemm soñjoù. Ne gav ket din eo ar pal pismigañ al labour bet graet, fin neo ket ma fal din-me. Ar pal eo laret hor soñj, setu tout. Emañ geriaoueg ar stlenneg och en em sevel tamm ha tamm, setu ez eus peadra da dabutal, met pep troour a ra ar pezh a fell dezhañ a-benn ar fin. Ha nhellomp ket goût evit ar poent peseurt gerioù a vo dalchet gant an implijerien, an dra-se vo gouezet a-benn un nebeut bloavezhioù.  Evit istor adveziant pe enlugellant, e karan gwelloch  adveziant, peogwir e klot gwelloch (dam soñj din-me evel just, neo ket AR wirionez, UNAN hepken) gant ar ster (un tamm program ouzhpennet dur meziant); peogwir e vo desket ar ger meziant dija dre ma vez implijet kalz, ha stumm ar ger a gavan aes da gompren, dre ma vez graet e brezhoneg gant gerioù evel advabadti adkambr ha me oar me. Met dam soñj, eo ur munud evel ma lârez, ha neo ket ur gudenn ma ra lod gant adveziant ha lod all gant enlugellant, gant ma vez komprenet gant an holl. E galleg ez eus  troourien a ra gant plug-in lod all gant plugin lod all choazh gant greffon. ha neo ket ur gwall gudenn. 